Сара Тиздейл
Кротък дъжд ще вали

Превод от английски: Леда Милева, —

chitanka.info

Време на война

Кротък дъжд ще вали, на земя ще ухае,

лястовичи ята ще се гонят в безкрая;

вечер жабешки хор ще оглася блата,

разцъфтелите сливи ще трептят в белота;

млади птици, облечени в пъстра премяна,

с тихи песни ще будят гората смълчана;

и никой сред ласкавата тишина

не ще знае, че тук е гърмяла война.

Може би ще изчезне човешкият род,

но ще никнат треви, ще се ражда живот.

И дори пролетта по земята голяма

ще върви, без да знае, че нас вече ни няма.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.